ปลาที่พบในลุ่มแม่น้ำสาละวิน

ปลาที่พบในลุ่มแม่น้ำสาละวิน  คือ ชนิดของปลาที่พบได้ในลุ่มแม่น้ำสาละวิน ซึ่งเป็นพรมแดนธรรมชาติระหว่างประเทศไทยและประเทศพม่า
แม่น้ำสาละวิน นับเป็นแม่น้ำสายใหญ่ที่มีความยาว 2,800 กิโลเมตร มีจุดกำเนิดที่เทือกเขาหิมาลัยไหลผ่านประเทศจีน, พม่า, ไทย และไหลลงมหาสมุทรอินเดียที่อ่าวเมาะตะมะ รัฐมอญ
มีความหลากหลายของชนิดปลาที่พบได้ในแม่น้ำแห่งนี้ ซึ่งรวมถึงแควสาขาของแม่น้ำด้วย เช่น แม่น้ำปาย, แม่น้ำเมย, แม่น้ำยวม, แม่น้ำกษัตริย์, แม่น้ำสุริยะ และรวมไปถึงแม่น้ำอื่นที่อยู่ใกล้เคียงกัน เช่น แม่น้ำบีคลี, แม่น้ำซองกาเลีย, แม่น้ำรันตี โดยหลายชนิดเป็นปลาในสกุลที่พบได้มากในประเทศอินเดียและอนุทวีปอินเดีย ซึ่งเป็นพื้นที่ใกล้เคียงกัน หลายชนิด หลายสกุลก็เป็นปลาที่พบเฉพาะลุ่มแม่น้ำสาละวินที่เดียวด้วย
==ชนิดของปลาที่พบในลุ่มแม่น้ำสาละวิน==
(อาทิ)
=== ปลากระดูกอ่อน ===
วงศ์ปลาฉลาม
*ปลาฉลามหัวบาตร (Carcharhinus leucas)**ปลาอพยพ
=== ปลากระดูกแข็ง ===
วงศ์ปลากราย
*ปลากราย (Chitala ornata)
*ปลาสะตือ (Chitala lopis)
*ปลาฉลาด (Notopterus notopterus)
วงศ์ปลาตูหนา
*ปลาสะแงะ (Anguilla bengalensis)**ปลาอพยพ
วงศ์ปลาตะเพียน
*ปลาซิวหนวดยาว (Esomus metallicus)
*ปลาฝักพร้า (Macrochirichthys macrochirus)
*ปลาสะนาก (Raiamas guttatus)
*ปลาพลวง (Neolissochilus stracheyi)
*ปลาเวียน (Tor tambroides)
*ปลาเวียนทอง (Tor putitora)
*ปลาไส้ตันตาแดง (Cyclocheilichthys apogon)
*ปลาตะพากส้ม (Hypsibarbus malcoimi)
*ปลาตะพากสาละวิน (Hypsibarbus salweenensis)**ปลาท้องถิ่น
*ปลาหางเหลือง (Mystacoleucus argenteus)**ปลาท้องถิ่น
*ปลาหนามหลัง (Mystacoleucus marginatus)
*ปลาไข่ออง (Osteobrama spp.)**ปลาท้องถิ่น
*ปลาสร้อยนกเขา (Osteochilus vittatus)
*ปลากระสูบสาละวิน (Hampala salweenensis)**ปลาท้องถิ่น
*ปลามะไฟ (Puntius stolitzkaenus)**ปลาท้องถิ่น
*ปลากาดำ (Epalzeorhynchos chrysophekadion)
*ปลาบัว (Labeo dyocheilus)
*ปลาเลียหิน (Garra spp.)
*ปลามูดหลังจุด (Garra notata)**ปลาท้องถิ่น
วงศ์ปลาหมู
*ปลารากกล้วย (Acantopsis spp.)
*ปลาหมูอารีย์ (Yasuhikotakia sidthimanki)
*ปลาหมูน่าน (Yasuhikotakis nigrolineatus)
*ปลาหมูลายเมฆ (Botia kubotai)**ปลาท้องถิ่น
*ปลาหมูลายเสือสาละวิน (Syncrossus berdmorei)**ปลาท้องถิ่น
วงศ์ปลาสร้อยน้ำผึ้ง
*ปลาสร้อยน้ำผึ้ง (Gyrinocheilus aymoieri)
วงศ์ปลากด
*ปลากดหมู (Rita sacerdotum)**ปลาท้องถิ่น
*ปลากดหัวเสียม (Sperata acicularis)**ปลาท้องถิ่น
*ปลากดคังสาละวิน (Hemibagrus microphthalmus)**ปลาท้องถิ่น
วงศ์ปลาเนื้ออ่อน
*ปลาค้าวขาว (Wallago attu)
วงศ์ปลาหวีเกศ
*ปลาอิแกลาเอ๊ะ (Pseudeutropius moolenburghae)
วงศ์ปลาแค้
*ปลาแค้วัว (Bagarius bagarius)
*ปลาแค้ยักษ์ (Bagarius yarrelli)
*ปลาแค้ขี้หมู (Erethistes maesotensis)**ปลาท้องถิ่น
*ปลาหยะเค (Gagata gashawyu)**ปลาท้องถิ่น
*ปลาแค้ติดหิน (Glytothorax spp.)**ปลาท้องถิ่น
วงศ์ปลาดุก
*ปลาดุกด้าน (Clarias batrachus)
*ปลาดุกอุย (Clarias macrocephalus)
วงศ์ปลากระทุงเหว
*ปลากระทุงเหวเมือง (Xenentodon cancila)
วงศ์ปลาเข็ม
วงศ์ปลาหัวตะกั่ว
*ปลาหัวตะกั่ว (Aplocheilus panchax)
วงศ์ปลาไหลนา
*ปลาไหลนา (Monopterus albus)
วงศ์ปลากระทิง
*ปลาหลด (Macrognathus siamensis)
*ปลาหลดม้าลาย (Macrognathus zebrinus)**ปลาท้องถิ่น
*ปลากระทิงจุด (Mastacembelus alboguttatus)**ปลาท้องถิ่น
*ปลากระทิง (Mastacembulus armatus)
วงศ์ปลาแป้นแก้ว
*ปลาแป้นแก้วรังกา (Parambassis ranga)
*ปลาแป้นหัวโหนก (Parambassis pulcinella)**ปลาท้องถิ่น
วงศ์ปลาหมอช้างเหยียบ
*ปลาหมอช้างเหยียบ (Pristolepis fasciatus)
วงศ์ปลาหมอ
*ปลาหมอ (Anabas testudineus)
วงศ์ปลากัด ปลากระดี่
*ปลากัด (Betta splendens)
*ปลากระดี่หม้อ (Trichogaster trichogaster)
วงศ์ปลาช่อน
*ปลาก้าง (Channa limbata)
*ปลาช่อนงูเห่า (Channa aurolineatus)
*ปลาช่อน (Channa striata)
วงศ์ปลาปักเป้าฟันสี่ซี่'
*ปลาปักเป้าหางวงเดือน (Tetraodon cutcutia)
==นิเวศวิทยา==
ในแถบลุ่มแม่น้ำสาละวินนี้ เป็นที่อยู่ของชนชาติพันธุ์หลากหลาย ส่วนใหญ่จะเป็นชาวกะเหรี่ยง, ชาวไทยใหญ่ และชาวมอญ ในเดือนกุมภาพันธ์ พ.ศ. 2546 ถึงเดือนกันยายน พ.ศ. 2548 ได้มีการศึกษาวิจัยของชาวกะเหรี่ยงเผ่าปกาเกอะญอในพื้นที่เกี่ยวกับระบบนิเวศวิทยาของพื้นที่ลุ่มแม่น้ำสาละวิน ตั้งแต่บริเวณเขตอำเภอแม่สะเรียงจนถึงอำเภอสบเมย จังหวัดแม่ฮ่องสอน พบชนิดปลาประมาณ 70 ชนิด แบ่งเป็นปลาหนัง 22 ชนิด และปลามีเกล็ด 48 ชนิด โดยที่มีภาษาท้องถิ่นเรียกปลาว่า "หยะ"
พบว่าในช่วงฤดูฝนที่น้ำในลุ่มแม่น้ำสาละวินเอ่อล้น ในราวเดือนพฤษภาคมฝูงปลาจะอพยพขึ้นไปตามลำน้ำสาขาต่าง ๆ เพื่อผสมพันธุ์และวางไข่ ในช่วงต้นฤดูหนาวราวเดือนตุลาคม ปลาจะเริ่มอพยพเดินทางลง และปลาบางชนิดก็จะวางไข่ เช่น "หยะโม" (ปลาพลวง) ในขณะที่ปลาบางชนิด เช่น "หยะที" (ปลาสะแงะ) เป็นปลาที่เดินทางไกลมาก โดยมาจากทะเลอันดามันมาสู่ลุ่มแม่น้ำสาละวิน หยะทีจะวางไข่ในทะเลและกลับมาเจริญเติบโตในน้ำจืด  สภาพน้ำที่หยะทีจะอาศัยต้องเป็นน้ำสะอาด ไม่มีมลพิษ ในแหล่งน้ำใดที่มีการใช้สารเคมี จะไม่พบหยะทีอีกเลย
โดยช่วงเวลาที่ปลาวางไข่มากที่สุดจะมี 3 ช่วง คือ ช่วงต้นฤดูฝน ประมาณเดือนพฤษภาคมถึงเดือนมิถุนายน, ช่วงกลางฤดูฝน ประมาณเดือนกรกฎาคม ถึงเดือนสิงหาคม และช่วงต้นฤดูหนาว ประมาณเดือนพฤศจิกายน ถึงเดือนธันวาคม
โดยปลามีถิ่นที่อยู่ที่หลากหลายสภาพทั้งแก่ง, เกาะ, พื้นที่ชุ่มน้ำต่าง ๆ, หาด รวมถึงบริเวณที่เป็นวังน้ำลึก
==อ้างอิง==
==แหล่งข้อมูลอื่น==
วิถีสาละวิน
ปลาแบ่งตามสถานที่พบ
ปลาที่พบในลุ่มแม่น้ำสาละวิน